*Kivonat a Jászberény Városi Önkormányzat Képviselő-testületének 2019. március 13-án megtartott ülése jegyzőkönyvéből*

**Jászberény Városi Önkormányzat Képviselő-testületének**

**3/2019. (III. 14.) önkormányzati rendelete**

**egyes önkormányzati rendeletek módosításáról**

A Jászberény Városi Önkormányzat Képviselő-testülete

az 1. § tekintetében a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) bekezdés d) pontjában meghatározott feladatkörében eljárva,

a 2. § tekintetében a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 3. § (1)-(2) bekezdésében meghatározott feladatkörében eljárva

a következőket rendeli el:

1. **§**

**(1) A Jászberény Város Napjának megállapításáról és a Jászberény Város Önkormányzatának Képviselő-testülete által alapított kitüntetések adományozásáról szóló 19/2012. (IV. 12.) önkormányzati rendelet (a továbbiakban: Ör.1)** **14/A. § (2) bekezdése** **helyébe a következő rendelkezés lép:**

„(2) A Képviselő-testület évente 2 díjat adományozhat, melyből egy díj adományozható természetes személynek, egy díj pedig jogi személynek, jogi személyiséggel nem rendelkező szervezetnek.”

**(2) Az Ör.1 15. § (2) bekezdése helyébe a következő rendelkezés lép:**

„ (2) A kitüntetésekre – a Pro Civitate – Jászberény díj és a Jászberény Város Környezetvédelméért Díj kivételével – minden év november 1-ig lehet javaslatot tenni. A Jászberény Város Környezetvédelméért Díjra minden év *április 30-ig* lehet javaslatot tenni.”

1. **§**

**Az önkormányzat tulajdonában lévő lakások és nem lakás céljára szolgáló helyiségek bérletének szabályairól, a lakbérek mértékének megállapításáról szóló 22/2011. (VI. 9.) önkormányzati rendelet 42. § (2) bekezdés helyébe a következő rendelkezés lép:**

„(2) E szakasz alkalmazásában belváros: a Jászberény Város Helyi Építési Szabályzatáról és Szabályozási Tervének jóváhagyásáról szóló 4/2017. (II. 20.) önkormányzati rendelet 44. §-a szerinti Belvárosi településközpont vegyes építési övezetbe (a továbbiakban: Vtk.) tartozó, Vtk. övezeti jellel jelölt ingatlanok.”

**3. §**

**Ez a rendelet a kihirdetését követő napon lép hatályba.**

**Kelt:** Jászberény Városi Önkormányzat Képviselő-testületének 2019. március 13-án tartott ülésén**.**

***Dr. Szabó Tamás s.k. Dr. Gottdiener Lajos s.k.***

***polgármester jegyző***